**Referat MusikRampen generalforsamling
fredag d. 22. februar 2019 kl. 18.00 på Rampelys, Silkeborg**

Bestyrelsesmedlemmer deltog: Helmer Nørregård Jakobsen, Jeanett Hvidbjerg Hansen, Jørn Døssing, Henrik Olsen, Charlotte Munch og Poul Borghus
Suppleanter deltog: Erik Pedersen

**Dagsorden og referat**

**Velkommen v/formand Michael Jensen**

1. **Valg af dirigent og referent**
Dirigent: John Christiansen
Referent: Charlotte Munch
Dirigenten konstaterer at generalforsamlingen er lovlig indkaldt
2. **Donationer 2019**
Musikforeningen Muffis -> tilskud til ROCK THE REGION 2019 (kr. 5.000)
Upcome -> tilskud til koncert med Ea Kaya og Artifact collective (kr. 5.000)
Mariehøj Kirke -> tilskud til børnekordage i Tivoli (kr. 5.000)
Børnekor fra Uummannaq, Grønland -> tilskud til koncerter (kr. 5.000)
3. **Bestyrelsens beretning - fremlagt af Helmer N. Jacobsen for Michael Jensen**
Beretning godkendt af forsamlingen (beretningen kan læses herunder)
4. **Regnskab v/kasserer Poul Borghus**
35 koncerter med 9.000 besøgende i løbet af 2018
Vi kommer ud med et underskud på kr. 67.000 – mest pga det store tilskud til borde og stole på Rampelys.
Likviditeten er god og formuen var på kr. 388.000 ved udgangen af 2018. Der kan samlet set konkluderes, at året 2018 har været tilfredsstillende.
Regnskabet er godkendt af revisor Susanne Kongsgaard
Regnskab godkendt af forsamlingen (kan downloades på MusikRampen.dk)
5. **Fastsættelse af kontingent 2019**Kontingent på kr. 350 fortsætter uændret
6. **Behandling af indkomne forslag**
Der er ikke indkommet nogen forslag
7. **Valg af bestyrelsesmedlemmer**På valg er Charlotte Munch, Helmer Nørregaard Jacobsen, Poul Borghus og Jeanett Hvidbjerg. Alle er villige til genvalg og enstemmigt valgt af forsamlingen
8. **Valg af suppleanter**
Bestyrelsen foreslår Michael Egon Christensen og Erik Pedersen
Forsamlingen godkender valget
9. **Valg af revisorer**
Susanne Kongsgaard er villig til valg som revisor i stedet for Mogens Jensen
Som supp. er Jette Sæderup Nielsen valgt
Godkendt af forsamlingen
10. **Eventuelt**
John Christiansen siger 1000 tak for tillskuddet på Rampelys’ vegne ! Det er en medvirkende årsag til, at kontrakten med kommunen er forlænget med 10 år !
 Og vi siger tak til dirigenten for god ro og orden !

*Silkeborg den 22. februar 2019 Charlotte Munch*

**Formandens beretning året 2018 for MusikRampen**

Livemusikken har det godt i Silkeborg Kommune og [www.musikrampen.dk](http://www.musikrampen.dk) har en ikke ubetydelig andel i dette.

Jeg vil starte med at se tilbage på 2018:

* 35 koncerter med 8.945 gæster. En fremgang på 2.620 i forhold til 2017. Imponerende.
* Hjælperfesten på ”Noget Bedre” er blevet en tradition for vores frivillige. Tak til Jeanett, Jørgen og Henrik for et godt arrangement og samtidig også en opfordring til alle hjælpere om at deltage.
* Vi har det seneste år støttet livemusikken mv. med tilskud på 5 x 10.000 på den sidste års generalforsamling. Videre har vi også doneret godt kr. 300.000 til nye borde og stole på Rampelys.
* Trods et underskud i 2018 vælger vi at udlodde 5 x 5.000 kr. til gode formål med fokus på musiklivet – mere om det senere.

Hvad byder 2019 på:

* Vi har lige nu 195 medlemmer og 33 frivillige.
* I år har vi allerede udsolgt på 6 koncerter. Til et arrangement Rasmus Bjerg ”John” har vi solgt mere end 1.000 billetter.
* Vi har indtil nu booket 19 koncerter i foråret 2019 og 17 koncerter i efteråret 2019 – så vi får travlt.
* Vi er kommet på 1.412 likes på Facebook og 771 der modtager vores nyhedsbreve.

Alt i alt kan jeg konkludere at [www.musikrampen.dk](http://www.musikrampen.dk) er en levende forening med masser af livemusik.

En sund musikforening kan kun drives, fordi vi styrer foreningen hårdt, og ikke bruger penge på unødvendige omkostninger. Men særligt fordi, at vi har Silkeborg Kommune, Statens Kunstfond og en række lokale sponsorer som støtter os.

Vi har forsat Rampelys som vort primære spillested, men der bliver derudover afholdt koncerter i Kedelhuet, Musikhuset - ja selv en rundtur i Silkeborg Kommune med Signe Svendsen i Bryrup, Kjellerup, Thorning og Silkeborg. Der skal lyde en tak til Kedelhuset, Musikhuset, Rampelys samt de lokale ildsjæle i Bryrup, Kjellerup og Thorning. Tak for et godt samarbejde.

Alt i alt har 2018 været et rekordår for www.musikrampen.dk – og vi har da allerede booket de første koncerter for 2020 – aldrig har vi haft så mange udsolgte koncerter samt så mange gæster.

Trods at vi har doneret mere end kr. 325.000 ud til gode formål det seneste år så har vi en sund økonomi. Vi vil i bestyrelsen forsat have fokus på styring af omkostninger og drive en sund foreningen, så vi også i fremtiden kan præsentere masser af livemusik i Silkeborg mange år frem i tiden.

2018 blev også et år hvor vi involverede 2 suppleanter i bestyrelsens arbejde. Tak til Erik og Michael C. for jeres positive indstilling og den arbejdsindsats i har lagt for døren.

Der skal lyde en tak til den resterende bestyrelse for et godt samarbejde og jeres altid gode humør. (Skal vi ikke give dem en hånd)

Til slut skal der lyde en tak til jer medlemmer, fordi i har valgt at være en del af vores forening - og fordi i kom i aften til vores generalforsamling.

*Silkeborg, den 22. februar 2019*

Michael Jensen, Formand